b'\n_START_ARTICLE_\nPermeabilitet (elektromagnetisme)\n_START_SECTION_\nDiamagnetisme\n_START_PARAGRAPH_\nDiamagnetisme er en egenskab ved en genstand, som f\xc3\xa5r den til at danne et modsat rettet magnetfelt, n\xc3\xa5r den uds\xc3\xa6ttes for et eksternt magnetfelt. Derved modvirkes magnetfeltets virkning, og der vil v\xc3\xa6re en frast\xc3\xb8delse. Det sker ved, at det eksterne magnetfelt p\xc3\xa5virker genstandens atomer, s\xc3\xa5 elektronernes oml\xc3\xb8bshastighed omkring atomkernen, \xc3\xa6ndres, hvilket igen \xc3\xa6ndrer det magnetiske dipol-moment i retningen modsat det eksterne felt. Diamagneter er materialer med en permeabilitet p\xc3\xa5 mindre end  (en relativ permeabilitet mindre end 1)._NEWLINE_Diamagnetisme er almindeligvis en ret svag virkning i de fleste materialer, men superledere udviser en st\xc3\xa6rk virkning.\n_START_SECTION_\nParamagnetisme\n_START_PARAGRAPH_\nParamagnetisme er en form for magnetisme, som kun optr\xc3\xa6der, hvor der er et eksternt magnetfelt. Paramagnetiske materialer tiltr\xc3\xa6kkes af magnetiske felter og har alts\xc3\xa5 en relativ permeabilitet st\xc3\xb8rre end en (eller, hvad der er \xc3\xa6kvivalent hermed, positiv magnetisk susceptibilitet)._NEWLINE_Det magnetiske moment, som fremkaldes af det anvendte felt, har line\xc3\xa6r feltstyrke og er ret svagt. Det kr\xc3\xa6ver typisk en f\xc3\xb8lsom analytisk balance at p\xc3\xa5vise virkningen. Til forskel fra ferromagneter bevarer paramagneter ikke magnetiseringen, n\xc3\xa5r det eksterne magnetfelt ikke l\xc3\xa6ngere er til stede, fordi varmebev\xc3\xa6gelse f\xc3\xa5r spinnet til at blive tilf\xc3\xa6ldigt orienteret, n\xc3\xa5r feltet er v\xc3\xa6k, og den samlede magnetisering vil f\xc3\xb8lgelig falde til nul. Selv n\xc3\xa5r feltet er til stede, vil der kun optr\xc3\xa6de en begr\xc3\xa6nset induceret magnetisering, fordi kun en lille del af spinnene bliver orienteret af feltet. Denne del er proportional med feltstyrken, hvilket er forklaringen p\xc3\xa5 den line\xc3\xa6re sammenh\xc3\xa6ng. Den tiltr\xc3\xa6kning, som optr\xc3\xa6der ved ferromagneter, er ikke-line\xc3\xa6r og meget st\xc3\xa6rkere, s\xc3\xa5 den er let at observere (som det f.eks. opleves, n\xc3\xa5r en magnet s\xc3\xa6ttes p\xc3\xa5 ydersiden af et k\xc3\xb8leskab).'